

**ประกาศการประปาส่วนภูมิภาค เลขที่ ........................**

**เรื่อง ประกวดราคางานจ้างบริหารจัดการลดน้ำสูญเสีย กปภ.สาขาชุมพรด้วยวิธีการทางอิเล็กทรอนิกส์(e-Auction)**

 การประปาส่วนภูมิภาค (กปภ.) มีความประสงค์จะประกวดราคางานจ้างบริหารจัดการลดน้ำสูญเสีย กปภ.สาขาชุมพร ด้วยวิธีการทางอิเล็กทรอนิกส์ (e-Auction) ราคากลางในการประกวดราคาครั้งนี้เป็นเงินทั้งสิ้น 98,551,280 .- บาท (เงินเก้าสิบแปดล้านห้าแสนห้าหมื่นหนึ่งพันสองร้อยแปดสิบบาทถ้วน) รวมภาษีมูลค่าเพิ่มแล้ว

**๑. คุณสมบัติของผู้มีสิทธิยื่นข้อเสนอและเสนอราคา**

 ผู้มีสิทธิยื่นข้อเสนอและเสนอราคาจะต้องมีคุณสมบัติและมีหลักฐานแสดงให้เห็นว่าตนมีคุณสมบัติครบถ้วนตามที่กำหนดไว้ ดังต่อไปนี้

๑.๑ เป็นผู้มีอาชีพรับจ้างงานที่ประกวดราคาจ้างด้วยวิธีการอิเล็กทรอนิกส์ดังกล่าว

๑.๒ เป็นนิติบุคคลประเภทบริษัทจำกัด หรือบริษัทมหาชนจำกัด หรือห้างหุ้นส่วนจำกัด หรือห้างหุ้นส่วนสามัญนิติบุคคลที่จดทะเบียนในประเทศไทย และจดทะเบียนภาษีมูลค่าเพิ่ม ซึ่งอาจเป็นรายเดียวหรือหลายรายรวมกันในลักษณะกลุ่มนิติบุคคล (Consortium) หรือในลักษณะกิจการร่วมค้า (Joint Venture) ก็ได้ นิติบุคคลดังกล่าวจะต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการที่ได้แจ้งเวียนชื่อแล้ว และไม่มีพฤติกรรมใด ๆ ที่แสดงให้เห็นว่าเป็นผู้ละทิ้งงานตามระเบียบสำนักนายกรัฐมนตรีว่าด้วยการพัสดุ พ.ศ. ๒๕๓๕ และฉบับที่แก้ไขเพิ่มเติม

๑.๓ ในกรณีที่ผู้ประสงค์จะเสนอราคายื่นข้อเสนอและเสนอราคาในลักษณะกลุ่มนิติบุคคลหรือในลักษณะกิจการร่วมค้า จะต้องมีผู้ประสงค์จะเสนอราคาร่วมไม่เกิน ๓ ราย โดยมีหนังสือข้อตกลงซึ่งลงนามร่วมกันที่แสดงรายละเอียดการแบ่งความรับผิดชอบของแต่ละนิติบุคคลหากได้เป็นผู้รับจ้างงานนี้ พร้อมแสดงสำเนาบัตรประจำตัวประชาชนของผู้มีอำนาจควบคุมของแต่ละนิติบุคคลที่รับรองสำเนาถูกต้องด้วย

๑.๔ ต้องไม่เป็นผู้มีผลประโยชน์ร่วมกันกับผู้ยื่นข้อเสนอและเสนอราคารายอื่นที่ยื่นข้อเสนอและเสนอราคาหรือไม่เป็นผู้กระทำการอันเป็นการขัดขวางการแข่งขันอย่างเป็นธรรมในการยื่นข้อเสนอและการประกวดราคาจ้างด้วยวิธีการทางอิเล็กทรอนิกส์ครั้งนี้ โดย กปภ. จะยึดถือวิธีการพิจารณาตามระเบียบสำนักนายกรัฐมนตรีว่าด้วยการพัสดุฯ พ.ศ. ๒๕๓๕ และฉบับแก้ไขเพิ่มเติม

๑.๕ ผู้ประสงค์จะเสนอราคาทุกรายจะต้องมีผลงานประเภทเดียวกันกับงานที่ประกวดราคาในครั้งนี้ กับหน่วยงานราชการ หรือรัฐวิสาหกิจในประเทศ หรือเอกชนที่เป็นนิติบุคคล ในวงเงินไม่น้อยกว่า 9,855,000 .- บาท (เก้าล้านแปดแสนห้าหมื่นห้าพันบาทถ้วน) โดยจะต้องแสดงหนังสือรับรองผลงานจากหน่วยงานคู่สัญญา พร้อมสำเนาเอกสารคู่สัญญาด้วย ยกเว้นกรณีที่กิจการร่วมค้าไม่ได้จดทะเบียนเป็นนิติบุคคลใหม่ และได้มีข้อตกลงระหว่างผู้เข้าร่วมค้าเป็นลายลักษณ์อักษรกำหนดให้ผู้เข้าร่วมค้ารายใดรายหนึ่งเป็นผู้รับผิดชอบหลักในการเข้าเสนอราคามาพร้อมกับซองเอกสารประกวดราคา กิจการร่วมค้านั้นสามารถใช้ผลงานของผู้ร่วมค้าหลักรายเดียวเป็นผลงานของกิจการร่วมค้าที่ยื่นข้อเสนอได้

1.6 ผลงานตามข้อ 1.5 หมายถึงผลงานด้านการบริหารจัดการควบคุมน้ำสูญเสียอย่างเป็นระบบในพื้นที่ที่มีผู้ใช้น้ำไม่น้อยกว่า 9,10๐ ราย ซึ่งจะต้องดำเนินการบริหารต่อเนื่องตั้งแต่ ๑ ปีขึ้นไป และเป็นผลงานที่แล้วเสร็จก่อนยื่นข้อเสนอ

-๒-

๑.๗ ผู้ประสงค์จะเสนอราคาหรือสมาชิกของกลุ่มผู้ประสงค์จะเสนอราคาทุกราย จะต้องเป็นผู้มีชื่อในทะเบียนผู้ซื้อเอกสารประกวดราคา

๑.๘ ในกรณีผู้ประสงค์จะเสนอราคามอบอำนาจให้บุคคลอื่นทำการแทน ผู้ประสงค์จะเสนอราคาจะต้องแนบเอกสารการมอบอำนาจให้เป็นตัวแทนของนิติบุคคลหรือให้เป็นตัวแทนของแต่ละนิติบุคคลพร้อมติดอากรแสตมป์ตามที่กฎหมายกำหนดในการยื่นข้อเสนอและเสนอราคาดังกล่าว พร้อมทั้งแนบสำเนาบัตรประจำตัวประชาชนที่รับรองสำเนาถูกต้องของผู้มอบอำนาจและผู้รับมอบอำนาจด้วย

๑.๙ บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

๑.๑๐ บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement: e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

๑.๑๑ คู่สัญญาต้องรับและจ่ายเงินผ่านบัญชีเงินฝากธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดได้

๑.๑๒ ในการเสนอราคาผู้ประสงค์จะเสนอราคาต้องเสนอลดราคาขั้นต่ำ (Minimum Bid) ไม่น้อยกว่าครั้งละ 1๐๐,๐๐๐ บาท (หนึ่งแสนบาทถ้วน) จากราคากลางงานจ้างลดน้ำสูญเสียฯ และการเสนอลดราคาครั้งถัดๆไป ต้องเสนอลดราคาครั้งละไม่น้อยกว่า 1๐๐,๐๐๐ บาท (หนึ่งแสนบาทถ้วน) จากราคาครั้งสุดท้ายที่เสนอลดแล้ว

**๒. กำหนดการยื่นเอกสารประกวดราคา**

ผู้ประสงค์จะเสนอราคาจะต้องยื่นเอกสารประกวดราคางานจ้างรายนี้ด้วยวิธีการทางอิเล็กทรอนิกส์ (e-Auction) ในวันที่ ........................................... ระหว่างเวลา ...................... ณ ห้องประชุม การประปาส่วนภูมิภาคเขต 4 หากพ้นกำหนดระยะเวลาดังกล่าวแล้ว จะไม่รับเอกสารเพิ่มเติมโดยเด็ดขาดและประกาศรายชื่อผู้มีสิทธิได้รับการคัดเลือกให้เข้าเสนอราคา ในวันที่ .........................เวลา..........................

**๓. การจำหน่ายเอกสารประกวดราคา**

 เอกสารประกวดราคาจะจำหน่ายในราคาชุดละ ....................................... (.....................................) บาท (ค่าเอกสาร ............................. บาท ภาษีมูลค่าเพิ่ม .................... บาท) ผู้สนใจติดต่อขอซื้อเอกสารดังกล่าวได้ที่ ..............................................................ระหว่างวันที่ .......................................... ถึงวันที่ ......................................... ในวันและเวลาทำการ สำหรับวันสุดท้ายจะติดต่อขอซื้อเอกสารฯ ได้ในเวลา ...................................... เท่านั้น ผู้ซื้อเอกสารประกวดราคาสามารถชำระเป็นเงินสด หรือดร๊าฟธนาคาร หรือแคชเชียร์เช็คสั่งจ่ายในนาม “การประปาส่วนภูมิภาค” เมื่อชำระเงินซื้อเอกสารดังกล่าวแล้ว กปภ. จะไม่คืนให้ไม่ว่ากรณีใด ๆ ยกเว้นกรณีที่ กปภ. ยกเลิกผลการประกวดราคาครั้งนี้และประกาศประกวดราคาใหม่ ผู้ซื้อเอกสารครั้งนี้มีสิทธิรับเอกสารครั้งใหม่ได้โดยไม่ต้องเสียค่าใช้จ่ายใด ๆ

 (กำหนดเสนอราคาในวันที่ ........................................................ ณ ........................................)

 ผู้สนใจสอบถามข้อมูลเพิ่มเติมได้ทางโทรศัพท์หมายเลข ................................. ในวันและเวลาราชการ

 ประกาศ ณ วันที่ ..............เดือน ...........................พ.ศ.........................



**เอกสารประกวดราคาจ้างด้วยวิธีการทางอิเล็กทรอนิกส์ เลขที่…....................**

**งานจ้างบริหารจัดการลดน้ำสูญเสีย กปภ.สาขาชุมพร**

**ตามประกาศการประปาส่วนภูมิภาคลงวันที่...............................**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

การประปาส่วนภูมิภาค(กปภ.) มีความประสงค์จะประกวดราคาจ้างหาผู้รับจ้างที่มีประสบการณ์หรือผลงานด้านบริหารจัดการน้ำสูญเสีย มาดำเนินการลดน้ำสูญเสีย กปภ.สาขาชุมพร โดยการประกวดราคาจ้างด้วยวิธีการทางอิเล็กทรอนิกส์ (e-Auction) ทั้งนี้ผู้รับจ้างจะต้องทำการศึกษา จัดทำแผนและปฏิบัติงานด้านการออกแบบติดตั้งระบบควบคุมน้ำสูญเสียแบบDMA (District Metering Area) การตรวจสอบน้ำสูญเสีย การสำรวจหาท่อรั่ว การซ่อมท่อ การซ่อม-เปลี่ยนมาตรผู้ใช้น้ำ การเปลี่ยนท่อ การซ่อมบำรุงระบบควบคุมน้ำสูญเสีย (DMA) ที่มีอยู่ในปัจจุบันและงานอื่นๆ ที่เกี่ยวข้อง เพื่อให้การลดน้ำสูญเสียเป็นไปตามเป้าหมายและเงื่อนไขตามข้อกำหนดขอบเขตของงาน(TOR) โดยมีรายละเอียด ดังนี้

**๑. เอกสารแนบท้ายเอกสารประกวดราคาจ้างด้วยวิธีการทางอิเล็กทรอนิกส์**

* 1. ข้อกำหนดขอบเขตของงาน (TOR)
	2. แบบใบยื่นข้อเสนอการประกวดราคาจ้างด้วยวิธีการทางอิเล็กทรอนิกส์
	3. หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์
	4. แบบหนังสือค้ำประกัน

(๑) หลักประกันซอง

(๒) หลักประกันการปฏิบัติตามสัญญา

(๓) หลักประกันการรับเงินค่าจ้างล่วงหน้า

* 1. บทนิยาม

(๑) ผู้ประสงค์จะเสนอราคาหรือผู้มีสิทธิเสนอราคาที่มีผลประโยชน์ร่วมกัน

(๒) การขัดขวางการแข่งขันราคาอย่างเป็นธรรม

* 1. แบบบัญชีเอกสาร

(๑) บัญชีเอกสารส่วนที่ ๑

(๒) บัญชีเอกสารส่วนที่ ๒

* 1. บัญชีแสดงค่าจ้างในการลดน้ำสูญเสีย
	2. แบบบัญชีรายชื่อวิศวกร/แบบหนังสือรับรองการเป็นวิศวกร
	3. วิธีการประกวดราคาจ้างด้วยวิธีการทางอิเล็กทรอนิกส์
	4. ร่างสัญญา
	5. รายละเอียดการคำนวณราคากลางตาม BOQ. (Bill Of Qauntities)

(รายละเอียดการคำนวณราคากลางเป็นการเปิดเผยเพื่อให้ผู้ประสงค์จะเสนอราคาได้รู้ข้อมูลได้เท่าเทียมกันและเพื่อให้ประปาชนตรวจดูได้)

-๒-

**๒. คุณสมบัติของผู้ประสงค์จะเสนอราคา**

 ผู้ประสงค์จะเสนอราคาจะต้องมีคุณสมบัติ และมีหลักฐานแสดงให้เห็นว่าตนมีคุณสมบัติครบถ้วนตามที่กำหนดไว้ ดังต่อไปนี้

๒.๑ ผู้ประสงค์จะเสนอราคาต้องเป็นผู้มีอาชีพรับจ้างงานที่ประกวดราคาจ้างด้วยวิธีการอิเล็กทรอนิกส์

๒.๒ ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/ หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันอย่างเป็นธรรมในการยื่นข้อเสนอและการประกวดราคาจ้างด้วยวิธีการทางอิเล็กทรอนิกส์ ตามข้อ๑ จ.

๒.๓ ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่า นั้น

๒.๔ ผู้ประสงค์จะเสนอราคาต้องเป็นนิติบุคคลประเภทบริษัทจำกัด หรือบริษัทมหาชนจำกัด หรือห้างหุ้นส่วนจำกัด หรือห้างหุ้นส่วนสามัญนิติบุคคลที่จดทะเบียนในประเทศไทย และจดทะเบียนภาษีมูลค่าเพิ่ม ซึ่งอาจเป็นรายเดียวหรือหลายรายรวมกันในลักษณะกลุ่มนิติบุคคล (Consortium) หรือในลักษณะกิจการร่วมค้า (Joint Venture) ก็ได้ นิติบุคคลดังกล่าวจะต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการที่ได้แจ้งเวียนชื่อแล้ว และ/หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๒.๕ ในกรณีที่ผู้ประสงค์จะเสนอราคาเป็นลักษณะกลุ่มนิติบุคคล หรือในลักษณะกิจการร่วมค้า จะต้องมีผู้ยื่นข้อเสนอและเสนอราคาร่วมไม่เกิน ๓ ราย โดยมีหนังสือข้อตกลง ซึ่งลงนามร่วมกันที่แสดงรายละเอียดการแบ่งความรับผิดชอบของแต่ละนิติบุคคล หากได้เป็นผู้รับจ้างงานนี้ พร้อมแสดงสำเนาบัตรประจำตัวประชาชนของผู้มีอำนาจควบคุมของแต่ละนิติบุคคลที่รับรองสำเนาถูกต้องด้วย

๒.๖ ผู้ประสงค์จะเสนอราคาทุกรายจะต้องมีผลงานประเภทเดียวกันกับงานที่ประกวดราคาในครั้งนี้ กับหน่วยงานราชการ หรือรัฐวิสาหกิจในประเทศ หรือเอกชนที่เป็นนิติบุคคล ในวงเงินไม่น้อยกว่า 9,855,000.- บาท (เก้าล้านแปดแสนห้าหมื่นห้าพันบาทถ้วน) โดยจะต้องแสดงหนังสือรับรองผลงานจาก หน่วยงานคู่สัญญา พร้อมสำเนาเอกสารคู่สัญญาด้วย ยกเว้นกรณีที่กิจการร่วมค้าไม่ได้จดทะเบียนเป็นนิติบุคคลใหม่ และได้มีข้อตกลงระหว่างผู้เข้าร่วมค้าเป็นลายลักษณ์อักษรกำหนดให้ผู้เข้าร่วมค้ารายใดรายหนึ่งเป็นผู้รับผิดชอบหลักในการเข้าเสนอราคามาพร้อมกับซองเอกสารประกวดราคา กิจการร่วมค้านั้นสามารถใช้ผลงานของผู้ร่วมค้าหลักรายเดียวเป็นผลงานของกิจการร่วมค้าที่ยื่นข้อเสนอได้

2.7 ผลงานตามข้อ 2.6 หมายถึงผลงานด้านการบริหารจัดการควบคุมน้ำสูญเสียอย่างเป็นระบบในพื้นที่ที่มีผู้ใช้น้ำไม่น้อยกว่า 9,10๐ ราย ซึ่งจะต้องดำเนินการบริหารต่อเนื่องตั้งแต่ ๑ ปีขึ้นไป และเป็นผลงานที่แล้วเสร็จก่อนยื่นข้อเสนอ

๒.๘ ผู้ประสงค์จะเสนอราคาหรือสมาชิกของกลุ่มผู้ประสงค์จะเสนอราคาทุกราย จะต้องเป็นผู้มีชื่อในทะเบียนผู้ซื้อเอกสารประกวดราคา

๒.๙ บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

๒.๑๐ บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement: e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

๒.๑๑ คู่สัญญาต้องรับและจ่ายเงินผ่านบัญชีเงินฝากธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดได้

-๓-

๒.๑๒ ในการเสนอราคา ผู้ประสงค์จะเสนอราคาต้องเสนอลดราคาขั้นต่ำ (Minimum Bid) ไม่น้อยกว่าครั้งละ 1๐๐,๐๐๐.- บาท (หนึ่งแสนบาทถ้วน) จากราคากลางงานจ้างลดน้ำสูญเสียฯ และการเสนอลดราคาครั้งถัดๆ ไป ต้องเสนอลดราคาครั้งละไม่น้อยกว่า 1๐๐,๐๐๐.- บาท (หนึ่งแสนบาทถ้วน) จากราคาครั้งสุดท้ายที่เสนอลดแล้ว

**๓. หลักฐานเสนอราคา**

ผู้ประสงค์จะเสนอราคาต้องเสนอเอกสารหลักฐาน แยกเป็น ๒ ส่วน คือ ข้อเสนอทางด้านคุณสมบัติ และข้อเสนอทางด้านเทคนิค เอกสารข้อเสนอทั้ง ๒ ส่วนดังกล่าว จะต้องแยกบรรจุอยู่ในซองหรือกล่องที่มิดชิด เขียนหน้าซองหรือกล่องว่า “ข้อเสนอด้านคุณสมบัติ” และ “ข้อเสนอด้านเทคนิค” ข้อเสนอแต่ละส่วนจะต้องมี ต้นฉบับจำนวน ๑ ชุด และสำเนาต้นฉบับอีก ๕ ชุด พร้อมทั้งเขียนข้อความกำกับว่า “ต้นฉบับ”และ"สำเนาต้นฉบับชุดที่ ๑, ๒, ๓, ๔, ๕” หากข้อความในเอกสารต้นฉบับและเอกสารสำเนาต้นฉบับมีข้อความขัดแย้งกันให้ถือว่าเอกสารต้นฉบับเป็นเอกสารที่ถูกต้อง โดยมีรายละเอียด ดังนี้

**๓.๑ข้อเสนอด้านคุณสมบัติ**

ผู้ประสงค์จะเสนอราคาจะต้องเสนอเอกสารข้อเสนอด้านคุณสมบัติ แยกเป็น ๒ ส่วน ซึ่งประกอบ ด้วยสำเนาเอกสารหลักฐานแสดงคุณสมบัติต่าง ๆ พร้อมรับรองสำเนาถูกต้องโดยมีบัญชีควบคุมเอกสาร ตามแบบในข้อ ๑ ฉ. (๑) บรรจุในซองหรือกล่องข้อเสนอด้านคุณสมบัติ เอกสารหลักฐานส่วนที่ ๑ อย่างน้อยต้องมีเอกสารดังต่อไปนี้

๓.๑.๑ ในกรณีผู้ประสงค์จะเสนอราคาเป็นนิติบุคคล

(๑) ในกรณีเป็นห้างหุ้นส่วนสามัญ หรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคลบัญชีรายชื่อหุ้นส่วนผู้จัดการ ผู้มีอำนาจควบคุม(ถ้ามี) พร้อมสำเนาบัตรประจำตัวหรือสำเนาหนังสือเดินทาง สำเนาใบทะเบียนพาณิชย์ และสำเนาใบทะเบียนภาษีมูลค่าเพิ่มพร้อมรับรองสำเนาถูกต้อง

(๒) ในกรณีเป็นบริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการหรือผู้มีอำนาจควบคุม(ถ้ามี)พร้อมสำเนาบัตรประจำตัว หรือสำเนาหนังสือเดินทาง บัญชีผู้ถือหุ้นรายใหญ่ สำเนาใบทะเบียนพาณิชย์ และสำเนาใบทะเบียนภาษีมูลค่าเพิ่มพร้อมรับรองสำเนาถูกต้อง

๓.๑.๒ ในกรณีผู้ประสงค์จะเสนอราคาเป็นบุคคลธรรมดาหรือคณะบุคลที่ไม่ใช่นิติบุคคลให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของหุ้นส่วน พร้อมรับรองสำเนาถูกต้อง

๓.๑.๓ ในกรณีผู้ประสงค์จะเสนอราคาเป็นผู้ประสงค์จะเสนอราคาร่วมกันในลักษณะกิจการร่วมค้า (Joint Venture) ให้ยื่นสำเนาสัญญาของการเข้าร่วมค้าสำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคลให้ยื่นเอกสารตามที่ระบุไว้ใน ๓.๑.๑ (๑) หรือ ข้อ ๓.๑.๑ (๒) แล้วแต่กรณี

๓.๑.๔ ในกรณีที่ผู้ประสงค์จะเสนอราคายื่นข้อเสนอและเสนอราคาในลักษณะกลุ่มนิติบุคคล (Consortium) ให้ยื่นต้นฉบับหนังสือข้อตกลงในการยื่นข้อเสนอและเสนอราคาซึ่งลงนามร่วมกันที่แสดงรายละเอียดการแบ่งความรับผิดชอบของแต่ละนิติบุคคลและสำเนาเอกสาร

 -๔-

ตามข้อ ๓.๑.๑ (๑) หรือ ข้อ ๓.๑.๑ (๒) แล้วแต่กรณี ทั้งนี้หากกลุ่มนิติบุคคลได้รับการคัดเลือกให้เป็นผู้รับจ้างงานนี้จะต้องจดทะเบียนเป็นนิติบุคคลเดียวก่อนลงนามในสัญญา

๓.๑.๕ บัญชีรายชื่อวิศวกรและหนังสือรับรองการเป็นวิศวกรประจำนิติบุคคลของผู้ประสงค์จะเสนอราคา พร้อมสำเนาใบอนุญาตเป็นผู้ประกอบวิชาชีพ ตาม พรบ.วิศวกร พ.ศ. ๒๕๔๒ ตามแบบในข้อ ๑ ซ.

๓.๑.๖ สำเนาเอกสารแสดงประสบการณ์หรือผลงานตามข้อ ๒.๖และ 2.7พร้อมสำเนาเอกสารคู่สัญญา

๓.๑.๗ บัญชีเอกสารส่วนที่ ๑ ทั้งหมด ที่ได้ยื่นตามแบบในข้อ ๑ ฉ. (๑)

อนึ่ง ผู้ประสงค์จะเสนอราคาจะต้องยื่นเอกสารไว้นอกซองข้อเสนอด้านคุณสมบัติโดยมีบัญชีควบคุมเอกสารตามแบบในข้อ ๑ ฉ. (๒) พร้อมกับการยื่นข้อเสนอเอกสารหลักฐานส่วนที่ ๒ โดยอย่างน้อยต้องมีเอกสารดังต่อไปนี้

๑) หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์ โดยต้องลงนาม พร้อมประทับตรา (ถ้ามี)

 ๒) หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้ประสงค์จะเสนอราคามอบอำนาจให้บุคคลอื่นทำการแทน โดย ผู้ประสงค์จะเสนอราคาจะต้องแนบเอกสารการมอบอำนาจให้เป็นตัวแทนของนิติบุคคล หรือให้เป็นตัวแทนของแต่ละนิติบุคคลพร้อมติดอากรแสตมป์ตามที่กฎหมายกำหนดในการยื่นข้อเสนอและเสนอราคาดังกล่าว พร้อมทั้งแนบสำเนาบัตรประจำตัวประชาชนที่รับรองสำเนาถูกต้องของผู้มอบอำนาจและผู้รับมอบอำนาจด้วย

๓) หลักประกันซอง ตามข้อ ๗.

๔) แคดตาล๊อคหรือแบบรูปรายละเอียดคุณลักษณะเฉพาะ

๕) หนังสือรับรองผลงานจากหน่วยงานคู่สัญญา สำเนาเอกสารคู่สัญญา พร้อมรับรองสำเนาถูกต้องด้วย

๖) แบบใบยื่นข้อเสนอการประกวดราคาจ้างด้วยวิธีการทางอิเล็กทรอนิกส์

๗) บัญชีเอกสารส่วนที่ ๒ ทั้งหมด ที่ได้ยื่นตามแบบในข้อ ๑ ฉ. (๒)

**๓.๒ข้อเสนอด้านเทคนิค**

ผู้ประสงค์จะเสนอราคา จะต้องจัดทำข้อเสนอด้านเทคนิคโดยใช้ภาษาไทยเป็นหลักยกเว้นข้อกำหนดรายละเอียด (Specification) ของวัสดุ เครื่องมือ เครื่องใช้ที่เป็นของต่างประเทศให้เป็นภาษาอังกฤษได้ พร้อมทั้งมีลายมือชื่อของผู้มีอำนาจลงนาม และประทับตรา (ถ้ามี) ทุกแผ่น และหากมีการแก้ไขเพิ่มเติม จะต้องมีลายมือชื่อผู้มีอำนาจลงนามกำกับ และประทับตรา (ถ้ามี) ทุกครั้ง ข้อเสนอด้านเทคนิค ประกอบด้วย

๓.๒.๑ บทสรุปข้อเสนอ

๓.๒.๒ ความเข้าใจในวัตถุประสงค์และข้อกำหนดขอบเขตของงาน (TOR)

๓.๒.๓ วิธีการดำเนินงาน

(๑) ความเข้าใจในการควบคุมน้ำสูญเสีย

(๒) การสำรวจ ออกแบบ และติดตั้งระบบควบคุมน้ำสูญเสียDMA

(๓) การตรวจสอบและวิเคราะห์น้ำสูญเสียในพื้นที่ DMA

(๔) การสำรวจหาท่อรั่ว

-๕-

(๕) การซ่อมท่อ

(๖) การซ่อม-เปลี่ยนมาตรผู้ใช้น้ำ

(๗) การเปลี่ยนท่อ

(๘) การควบคุมงานก่อสร้าง

(๙) การบำรุงรักษาเครื่องมือ เครื่องใช้ในการควบคุมน้ำสูญเสีย

(๑๐) การฝึกอบรมและถ่ายทอดเทคโนโลยีให้แก่พนักงาน กปภ.

๓.๒.๔ การจัดรูปองค์กรในการดำเนินงาน บุคลากรหลัก ประสบการณ์ของบุคลากรหลักหน้าที่ของบุคลากรหลัก รวมทั้งแสดงจำนวนบุคลากรสนับสนุนด้วย (ในกรณีที่เป็นวิศวกรให้แสดงสำเนาใบอนุญาตการจดทะเบียนของวิศวกรด้วย)

๓.๒.๕ แผนการดำเนินงาน ประกอบด้วยงานที่จะต้องดำเนินการในช่วงระยะเวลาต่างๆ จนแล้วเสร็จตามสัญญา

**๔. ระยะเวลาของสัญญา**

สัญญางานจ้างรายนี้มีกำหนดระยะเวลา 24 (ยี่สิบสี่) เดือน นับจากวันเริ่มสัญญา

**๕. การคัดเลือกผู้ประสงค์จะเสนอราคา**

๕.๑ กปภ. จะทำการคัดเลือกผู้ประสงค์จะเสนอราคาที่มีคุณสมบัติถูกต้องและมีข้อเสนอ ด้านเทคนิคเป็นไปตามเงื่อนไขและความต้องการของ กปภ. ภายในระยะเวลาไม่เกิน ๑๔ (สิบสี่) วัน นับตั้งแต่วันที่ยื่นข้อเสนอ โดยผู้ที่มีคุณสมบัติถูกต้องและได้คะแนนข้อเสนอด้านเทคนิคที่ผ่านเกณฑ์ตัดสินคะแนนที่ ๗๐ (เจ็ดสิบ) คะแนนทุกราย จะได้รับสิทธิที่จะเข้าแข่งขันเสนอราคาด้วยวิธีการทางอิเล็กทรอนิกส์ (e-Auction) ตาม วัน เวลา และสถานที่ที่กำหนด ซึ่ง กปภ.จะแจ้งให้ทราบล่วงหน้าไม่น้อยกว่า ๗ (เจ็ด) วัน ก่อนวันเสนอราคา

๕.๒เกณฑ์การตัดสินข้อเสนอด้านเทคนิค

ผู้ประสงค์จะเสนอราคาที่มีคุณสมบัติและมีหลักฐานไม่ครบถ้วนตามที่กำหนดจะไม่ได้รับการพิจารณาข้อเสนอด้านเทคนิค หลักเกณฑ์การพิจารณาข้อเสนอด้านเทคนิคมีรายละเอียด ดังนี้

|  |  |  |  |
| --- | --- | --- | --- |
| ๕.๒.๑ | บทสรุปข้อเสนอ |  | ๑๐ คะแนน |
| ๕.๒.๒ | ความเข้าใจในวัตถุประสงค์และข้อกำหนดขอบเขตของงาน |  | ๑๐ คะแนน |
| ๕.๒.๓ | วิธีการดำเนินงาน ประกอบด้วย |  | ๔๐ คะแนน |
|  | (๑) ความเข้าใจในการควบคุมน้ำสูญเสีย | (๔ คะแนน) |  |
|  | (๒) การสำรวจ ออกแบบ และติดตั้งระบบควบคุมน้ำสูญเสียDMA | (๔ คะแนน) |  |
|  | (๓) การตรวจสอบและวิเคราะห์น้ำสูญเสียในพื้นที่ DMA | (๔ คะแนน) |  |
|  | (๔) การสำรวจหาท่อรั่ว | (๔ คะแนน) |  |
|  | (๕) การซ่อมท่อ | (๔ คะแนน) |  |
|  | (๖) การซ่อมเปลี่ยนมาตรผู้ใช้น้ำ | (๔ คะแนน) |  |
|  | (๗) การเปลี่ยนท่อ | (๔ คะแนน) |  |
|  | (๘) การควบคุมการก่อสร้าง-๖- | (๔ คะแนน) |  |
|  | (๙) การบำรุงรักษาเครื่องมือ เครื่องใช้ในการควบคุมน้ำสูญเสีย | (๔ คะแนน) |  |
|  | (๑๐) การฝึกอบรมและถ่ายทอดเทคโนโลยีให้แก่พนักงานกปภ. | (๔ คะแนน) |  |
| ๕.๒.๔ | การจัดรูปองค์กร บุคลากรหลัก ประสบการณ์ของบุคลากรหลัก |  | ๓๐ คะแนน |
|  | (๑) ประสบการณ์ส่วนบริษัท | (๑๕ คะแนน) |  |
|  | (๒) ประสบการณ์ส่วนบุคลากร | (๑๕ คะแนน) |  |
| ๕.๒.๕ | แผนการดำเนินงาน และแผนการเบิกจ่ายเงิน |  | ๑๐ คะแนน |
|  |  | คะแนนรวม | ๑๐๐ คะแนน |

**๖. การเสนอราคา**

ผู้ประสงค์จะเสนอราคาที่มีคุณสมบัติถูกต้อง และได้คะแนนข้อเสนอด้านเทคนิคผ่านเกณฑ์ตัดสินที่กำหนดทุกราย จะได้รับสิทธิที่จะเข้าแข่งขันเสนอราคาด้วยวิธีการทางอิเล็กทรอนิกส์ (e-Auction) โดยผู้ประสงค์จะเสนอราคาที่มีสิทธิเข้าแข่งขันเสนอราคาจะต้องดำเนินการ ดังนี้

๖.๑ ผู้ประสงค์จะเสนอราคาต้องยื่นข้อเสนอตามแบบที่กำหนดไว้ในเอกสารประกวดราคาจ้างด้วยวิธีการทางอิเล็กทรอนิกส์ และหนังสือแสดงเงื่อนไขการซื้อและการจ้างด้วยวิธีกาทางอิเล็กทรอนิกส์นี้ โดยไม่มีเงื่อนไขใดๆ ทั้งสิ้น และจะต้องกรอกข้อความให้ถูกต้องครบถ้วนรวมทั้งลงลายมือชื่อของผู้ประสงค์จะเสนอราคาให้ชัดเจน

๖.๒ ผู้ประสงค์จะเสนอราคาต้องกำหนดยืนราคาไม่น้อยกว่า ๑๒๐ (หนึ่งร้อยยี่สิบ) วัน นับแต่วันยืนยันราคาสุดท้าย โดยภายในกำหนดยืนราคา ผู้ประสงค์จะเสนอราคาต้องรับผิดชอบหรือผู้มีสิทธิเสนอราคาจะต้องรับผิดชอบราคาที่ตนเสนอไว้ และจะถอนการเสนอราคามิได้

๖.๓ ผู้ประสงค์จะเสนอราคาจะต้องกำหนดเวลาดำเนินการงานนี้ตามสัญญาที่จ้าง24 (ยี่สิบสี่)เดือน นับจากวันเริ่มสัญญา

๖.๔ ก่อนยื่นเอกสารประกวดราคาจ้างด้วยวิธีการทางอิเล็กทรอนิกส์ ผู้ประสงค์จะเสนอราคาควรตรวจดูร่างสัญญา แบบรูปและรายละเอียดต่างๆ ฯลฯ ให้ถี่ถ้วน และเข้าใจเอกสารประกวดราคาทั้งหมดเสียก่อนที่จะตกลงยื่นข้อเสนอตามเงื่อนไขในเอกสารประกวดราคาจ้างด้วยวิธีการทางอิเล็กทรอนิกส์

๖.๕ ผู้ประสงค์จะเสนอราคาจะต้องยื่นเอกสารประกวดราคาจ้างด้วยวิธีการทางอิเล็กทรอนิกส์ จ่าหน้าซองถึงประธานคณะกรรมการประกวดราคาตามโครงการ โดยระบุที่หน้าซองว่า “เอกสารประกวดราคาตามเอกสารประกวดราคาจ้างด้วยวิธีการทางอิเล็กทรอนิกส์ เลขที่.................” ยื่นต่อคณะกรรมการประกวดราคา ตามโครงการ ในวันที่....................... ตั้งแต่เวลา.....................น. ถึงเวลา..................น. ณ.............................

เมื่อพ้นกำหนดเวลายื่นเอกสารประกวดราคาจ้างด้วยวิธีการทางอิเล็กทรอนิกส์แล้ว จะไม่รับเอกสารเพิ่มเติมโดยเด็ดขาด

 คณะกรรมการประกวดราคาจะดำเนินการตรวจสอบข้อเสนอด้านคุณสมบัติและข้อเสนอด้านเทคนิคของผู้ประสงค์จะเสนอราคาแต่ละรายว่าเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่นหรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ ตามข้อ ๑ จ.(๑) ณ วันประกาศประกวดราคาจ้างด้วยวิธีการทางอิเล็กทรอนิกส์หรือไม่ พร้อมทั้งตรวจสอบข้อเสนอตามเอกสารตามแบบในข้อ๑ ฉ. (๒) เอกสารการมอบอำนาจ (หากมีการมอบอำนาจ) และ

-๗-

หลักประกันซอง โดย กปภ.จะแจ้งให้ผู้ประสงค์จะเสนอราคาแต่ละรายทราบผลการพิจารณา เฉพาะของตนทางไปรษณีย์ลงทะเบียนตอบรับ หรือวิธีอื่นใดที่มีหลักฐานว่า ผู้ประสงค์จะเสนอราคารับทราบแล้ว

หากปรากฏต่อคณะกรรมการประกวดราคาก่อนหรือในขณะที่มีการเสนอราคาด้วยวิธีการทางอิเล็กทรอนิกส์ว่า มีผู้ประสงค์จะเสนอราคาหรือผู้มีสิทธิเสนอราคา กระทำการอันเป็นการขัดขวางการแข่งขันราคาอย่างเป็นธรรมตามข้อ๑ จ.(๒) คณะกรรมการฯ จะตัดรายชื่อผู้ประสงค์จะเสนอราคาหรือผู้มีสิทธิเสนอราคารายนั้นออกจากการเป็นผู้มีสิทธิเสนอราคา และ กปภ.จะพิจารณาลงโทษผู้ประสงค์จะเสนอราคาดังกล่าวเป็นผู้ทิ้งงานตามระเบียบของทางราชการ

ผู้ประสงค์จะเสนอราคาที่ไม่ผ่านการคัดเลือกเบื้องต้น เพราะเหตุเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่น หรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือเป็นผู้ประสงค์จะเสนอราคาที่กระทำการอันเป็นการขัดขวางการแข่งขันราคาอย่างเป็นธรรม หรือเป็นผู้ประสงค์จะเสนอราคาที่ไม่ผ่านคุณสมบัติทางด้านเทคนิค อาจอุทธรณ์คำสั่งดังกล่าวต่อหัวหน้าหน่วยงานที่จัดประกวดราคาภายใน ๓ (สาม) วัน นับแต่วันที่ได้รับแจ้งจากคณะกรรมการประกวดราคา การวินิจฉัยอุทธรณ์ของหัวหน้าหน่วยงานที่จัดประกวดราคาให้ถือเป็นที่สุด

หากปรากฏต่อคณะกรรมการประกวดราคาว่า กระบวนการเสนอราคาจ้างด้วยวิธีการทางอิเล็กทรอนิกส์ประสบข้อขัดข้องจนไม่อาจดำเนินการต่อไปให้แล้วเสร็จภายในเวลาที่กำหนดไว้คณะกรรมการประกวดราคาจะสั่งพักกระบวนการเสนอราคา โดยมิให้ผู้แทนผู้มีสิทธิเสนอราคาพบปะหรือติดต่อสื่อสารกับบุคคลอื่น และเมื่อแก้ไขข้อขัดข้องแล้ว จะให้ดำเนินกระบวนการเสนอราคาต่อไปจากขั้นตอนที่ค้างอยู่ภายในเวลาของการเสนอราคาที่ยังเหลือก่อนจะสั่งพักกระบวนการเสนอราคา แต่ต้องสิ้นสุดกระบวนการเสนอราคาภายในวันเดียวกัน เว้นแต่คณะกรรมการประกวดราคา เห็นว่ากระบวนการเสนอราคาจะไม่แล้วเสร็จได้โดยง่ายหรือข้อขัดข้องไม่อาจแก้ไขได้ ประธานคณะกรรมการประกวดราคา จะสั่งยกเลิกกระบวนการเสนอราคา และกำหนดวัน เวลาและสถานที่ เพื่อเริ่มต้นกระบวนการเสนอราคาใหม่ โดยจะแจ้งให้ผู้มีสิทธิเสนอราคาทุกรายที่อยู่ในสถานที่นั้นทราบ

คณะกรรมการประกวดราคาสงวนสิทธิ์ในการตัดสินใจดำเนินการใดๆ ระหว่างการประกวดราคาฯ เพื่อให้การประกวดราคาฯ เกิดประโยชน์สูงสุดต่อ กปภ.

๖.๖ ผู้ประสงค์จะเสนอราคาที่ได้รับการคัดเลือกให้เป็นผู้มีสิทธิเข้าเสนอราคาจะต้องปฏิบัติ ดังนี้

(๑) ปฏิบัติตามเงื่อนไขที่ระบุในหนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์ ที่ได้ยื่นมาพร้อมกับซองข้อเสนอทางเทคนิค

(๒) ราคาสูงสุดของการประกวดราคาจ้างงานนี้ด้วยวิธีการทางอิเล็กทรอนิกส์จะต้องเริ่มต้นที่ 98,551,280 บาท (เก้าสิบสองล้านห้าแสนห้าหมื่นหนึ่งพันสองร้อยแปดสิบบาทถ้วน) (รวมภาษีมูลค่าเพิ่ม)

(๓) ราคาที่เสนอจะต้องเป็นราคาที่รวมภาษีมูลค่าเพิ่ม และภาษีอื่นๆ (ถ้ามี) รวมค่าใช้จ่ายทั้งปวง ไว้ด้วยแล้ว

(๔) ผู้มีสิทธิเสนอราคาหรือผู้แทน จะต้องมาลงทะเบียนเพื่อเข้าสู่กระบวนการเสนอราคา ตามวัน เวลา และสถานที่ที่กำหนด

(๕) ผู้มีสิทธิเสนอราคาหรือผู้แทนที่มาลงทะเบียนแล้ว ต้องLOG IN เข้าสู่ระบบ

(๖) ผู้มีสิทธิเสนอราคาหรือผู้แทนที่LOG IN แล้ว จะต้องดำเนินการเสนอราคาโดยราคาที่เสนอในการประกวดราคาจ้างด้วยวิธีการทางอิเล็กทรอนิกส์ จะต้องต่ำกว่าราคาสูงสุดในการประกวด

-๘-

 ราคาฯ และจะต้องเสนอลดราคาขั้นต่ำ (Minimum Bid) ไม่น้อยกว่าครั้งละ 1๐๐,๐๐๐.-บาท หนึ่งแสนบาทถ้วน) จากราคาสูงสุดในการประกวดราคาฯ และการเสนอลด

ราคาครั้งถัดๆ ไป ต้องเสนอลดราคาครั้งละไม่น้อยกว่า 100,000.- บาท (หนึ่งแสนบาทถ้วน) จากราคาครั้งสุดท้ายที่เสนอลดแล้ว

(๗) ห้ามผู้มีสิทธิเสนอราคาถอนการเสนอราคา และเมื่อการประกวดราคาฯ เสร็จสิ้นแล้วจะต้องยืนยันราคาต่อผู้ให้บริการตลาดกลางอิเล็กทรอนิกส์ ราคาที่ยืนยันจะต้องตรงกับราคาที่เสนอหลังสุด

(๘) ผู้มีสิทธิเสนอราคาที่ได้รับการคัดเลือกให้เป็นผู้ชนะราคา ต้องรับผิดชอบค่าใช้จ่ายในการให้บริการเสนอราคาทางอิเล็กทรอนิกส์ และค่าใช้จ่ายในการเดินทางของผู้ให้บริการตลาดกลางอิเล็กทรอนิกส์ทั้งนี้จะแจ้งให้ทราบในวันเสนอราคา

(๙) ผู้มีสิทธิเสนอราคาจะต้องมาเสนอราคา ในวันที่.................ตั้งแต่เวลา..................น. เป็นต้นไป ทั้งนี้ จะแจ้งนัดหมายตามแบบแจ้ง วันเวลา และสถานที่เสนอราคา (บก.๐๐๕) ให้ทราบต่อไป

(๑๐) ผู้มีสิทธิเสนอราคาสามารถศึกษาและทำความเข้าใจในระบบและวิธีการเสนอราคาของผู้ให้บริการตลาดกลางอิเล็กทรอนิกส์ ที่แสดงไว้ในเว็บไซต์ www.gprocurement.go.th และผู้มีสิทธิเสนอราคาต้องทำการทดลองวิธีการเสนอราคาก่อนถึงกำหนดวันเสนอราคาที่เว็บไซต์ของผู้ให้บริการตลาดกลางอิเล็กทรอนิกส์ในครั้งนี้

(๑๑) กปภ. จะยึดหลักประกันซองของผู้มีสิทธิเสนอราคาในกรณีดังต่อไปนี้

๑) ผู้มีสิทธิเสนอราคาไม่ส่งผู้แทนมาลงทะเบียนเพื่อเข้าสู่กระบวนการเสนอราคา ตามวัน เวลา และสถานที่ที่กำหนด

๒.) ผู้มีสิทธิเสนอราคาที่มาลงทะเบียนแล้วไม่ LOG IN เข้าสู่ระบบ

๓) ผู้มีสิทธิเสนอราคา LOG IN แล้ว แต่ไม่มีการเสนอราคา หรือเสนอราคาผิดเงื่อนไขที่กำหนด โดยการเสนอราคาสูงกว่า หรือ เท่ากับราคาราคาสูงสุดของการประกวดราคาจ้างงานนี้

๔) ผู้มีสิทธิเสนอราคาไม่ลงลายมือชื่อในแบบ บก.๐๐๘ แบบยืนยันราคาสุดท้ายในการเสนอราคา

๖.๗ ผู้ประสงค์จะเสนอราคาที่เสนอราคาค่าจ้างงานนี้ต่ำที่สุด จะได้รับแจ้งให้มายื่นเอกสารเสนอราคาตามแบบบัญชีแสดงค่าจ้างในการลดน้ำสูญเสียในข้อ ๑ช. โดยจะต้องจัดทำรายละเอียดให้ถูกต้องครบถ้วน ดังนี้

(๑) ราคาที่เสนอให้เสนอราคาเป็นสกุลเงินบาท

(๒) ราคาที่เสนอจะแสดงรายการส่วนที่สำคัญของงานที่ต้องจัดทำ

(๓) ในส่วนการเสนอราคา ลำดับที่ ๑ค่าจ้างงานที่เป็นงบลงทุน รายการที่ ๑.๑-๑.๗ และลำดับที่ ๒ ค่าจ้างงานที่เป็นงบทำการ รายการที่ ๒.๑-๒.๔ กปภ.กำหนดให้ใช้วงเงินตามที่กำหนดไว้ในแต่ละรายการ ห้ามมิให้ผู้ยื่นข้อเสนอและเสนอราคาเปลี่ยนแปลง ทั้งนี้ให้ผู้ยื่นข้อเสนอและเสนอราคากรอกรายละเอียด วงเงินประมาณการในแต่ละเดือนเท่านั้น

 คณะกรรมการประกวดราคา จะพิจารณารายละเอียดความเหมาะสมของเอกสารเสนอราคาที่ผู้ประสงค์จะเสนอราคาต่ำสุดเสนอ ทั้งนี้จะใช้ราคาประมาณการของ กปภ. สำหรับงานนี้เป็นเกณฑ์ ในการพิจารณา และให้ถือว่าการพิจารณาของ กปภ. เป็นที่สิ้นสุด

-๙-

**๗. หลักประกันซอง**

ผู้ประสงค์จะเสนอราคาจะต้องวางหลักประกันซองพร้อมกับซองข้อเสนอทางด้านเทคนิค จำนวน 4,927,600.- บาท (เงินสี่ล้านเก้าแสนสองหมื่นเจ็ดพันหกร้อยบาทถ้วน) โดยหลักประกันซองต้องมีระยะเวลาค้ำประกันตั้งแต่วันยื่นซองข้อเสนอทางด้านเทคนิคครอบคลุมไปจนถึงวันสิ้นสุดการยืนราคา โดยหลักประกันให้ใช้อย่างหนึ่งอย่างใด ดังต่อไปนี้

๗.๑ เงินสด

๗.๒ เช็คที่ธนาคารสั่งจ่ายในนาม “การประปาส่วนภูมิภาค” โดยเป็นเช็คลงวันที่ที่ยื่นซองเอกสารข้อเสนอทางด้านเทคนิคหรือก่อนหน้านั้นไม่เกิน ๓ วันทำการของทางราชการ

๗.๓ หนังสือค้ำประกันของธนาคารในประเทศตามแบบหนังสือค้ำประกันดังระบุในข้อ ๑ ง. (๑)

๗.๔ หนังสือค้ำประกันของบริษัทเงินทุนหรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งเวียนให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ ๑ ง. (๑)

๗.๕ พันธบัตรรัฐบาลไทย

หลักประกันซองดังกล่าวจะต้องมีระยะเวลาการค้ำประกันตั้งแต่วันที่ยื่นซองข้อเสนอครอบคลุม ไปจนถึงสิ้นสุดการยื่นราคา กปภ. จะคืนหลักประกันซองให้ผู้ประสงค์จะเสนอราคาหรือผู้ค้ำประกันภายใน ๑๕ (สิบห้า) วัน นับถัดจากวันที่ได้พิจารณาในเบื้องต้นเรียบร้อยแล้ว เว้นแต่ผู้มีสิทธิเสนอราคารายที่คัดเลือกไว้ซึ่งเสนอราคาต่ำสุด จะคืนให้ต่อเมื่อได้ทำสัญญาหรือข้อตกลงกับมีสิทธิเสนอราคาที่ได้รับการคัดเลือกให้เป็นผู้รับจ้างงานนี้แล้ว หรือเมื่อผู้มีสิทธิเสนอราคาได้พ้นจากข้อผูกพันแล้ว

การคืนหลักประกันซองไม่ว่ากรณีใดๆ จะคืนให้โดยไม่มีดอกเบี้ย

**๘. หลักเกณฑ์และสิทธิในการพิจารณาราคา**

๘.๑ ในการประกวดราคาจ้างด้วยวิธีการทางอิเล็กทรอนิกส์นี้ กปภ. จะพิจารณาตัดสินด้วยราคารวมภาษีเป็นเกณฑ์ตัดสิน

๘.๒ หากผู้ประสงค์จะเสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ ๓ หรือยื่นเอกสารประกวดราคาจ้างด้วยวิธีการทางอิเล็กทรอนิกส์ไม่ถูกต้องตามข้อ ๖ แล้ว คณะกรรมการการประกวดราคาจะไม่รับพิจารณาข้อเสนอของผู้ประสงค์จะเสนอราคารายนั้น เว้นแต่เป็นข้อผิดพลาด หรือผิดหลงเพียงเล็กน้อย หรือผิดพลาดไปจากเงื่อนไขของเอกสารประกวดราคาจ้างด้วยวิธีการทางอิเล็กทรอนิกส์ ในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อ กปภ.เท่านั้น

๘.๓ กปภ. ขอสงวนสิทธิ์ไม่พิจารณาราคาของผู้ประสงค์จะเสนอราคา โดยไม่มีการผ่อนผันในกรณีดังต่อไปนี้

(๑) ไม่ปรากฏชื่อผู้ประสงค์จะเสนอราคารายนั้น ในบัญชีผู้รับเอกสารประกวดราคาจ้างด้วยวิธีการทางอิเล็กทรอนิกส์ หรือในหลักฐานการรับเอกสารประกวดราคาจ้างด้วยวิธีการทางอิเล็กทรอนิกส์ของ กปภ.

(๒) เสนอรายละเอียดแตกต่างไปจากเงื่อนไขที่กำหนดในเอกสารประกวดราคาจ้างด้วยวิธีการทางอิเล็กทรอนิกส์ที่เป็นสาระสำคัญหรือมีผลทำให้เกิดความได้เปรียบเสียเปรียบระหว่างผู้ประสงค์จะเสนอราคารายอื่น

๘.๔ ในการตัดสินการประกวดราคาจ้างด้วยวิธีการทางอิเล็กทรอนิกส์ หรือในการทำสัญญาคณะกรรมการประกวดราคาหรือ กปภ.มีสิทธิให้ผู้ประสงค์จะเสนอราคาชี้แจงข้อเท็จจริง สภาพ ฐานะ

-๑๐-

หรือข้อเท็จจริงอื่นใดที่เกี่ยวข้องกับผู้ประสงค์จะเสนอราคาได้ กปภ. มีสิทธิที่จะไม่รับราคาหรือไม่ทำสัญญา หากหลักฐานดังกล่าวไม่มีความเหมาะสมหรือไม่ถูกต้อง

๘.๕ กปภ. ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคาที่เสนอทั้งหมดก็ได้ และอาจพิจารณาเลือกจ้างในจำนวน หรือขนาด หรือเฉพาะรายการหนึ่งรายการใดหรืออาจจะยกเลิกการประกวดราคาจ้างด้วยวิธีการทางอิเล็กทรอนิกส์ โดยไม่พิจารณาจัดจ้างเลยก็ได้ สุดแต่จะพิจารณา ทั้งนี้ เพื่อประโยชน์ของ กปภ.เป็นสำคัญ และให้ถือว่าการตัดสินของ กปภ.เป็นเด็ดขาด ผู้ประสงค์จะเสนอราคาหรือผู้มีสิทธิเสนอราคาจะเรียกร้องค่าเสียหายใด ๆ มิได้ รวมทั้ง กปภ.จะพิจารณายกเลิกการประกวดราคาจ้างด้วยวิธีการทางอิเล็กทรอนิกส์ และลงโทษผู้มีสิทธิเสนอราคาเป็นผู้ทิ้งงาน ไม่ว่าจะเป็นผู้มีสิทธิเสนอราคาที่ได้รับการคัดเลือกหรือไม่ก็ตาม หากมีเหตุที่เชื่อได้ว่าการเสนอราคากระทำการโดยไม่สุจริต เช่นการเสนอเอกสารอันเป็นเท็จ หรือใช้ชื่อบุคคลธรรมดา หรือนิติบุคคลอื่นมาเสนอราคาแทน เป็นต้น

๘.๖ ในกรณีที่ผู้มีสิทธิเสนอราคารายที่เสนอราคาต่ำสุด เสนอราคาต่ำจนคาดหมายได้ว่าไม่อาจดำเนินงานตามสัญญาได้คณะกรรมการประกวดราคาหรือ กปภ. จะให้ผู้ประสงค์จะเสนอราคานั้นชี้แจงและแสดงหลักฐานที่ทำให้เชื่อได้ว่าผู้มีสิทธิเสนอราคาสามารถดำเนินงานตามการประกวดราคาจ้างด้วยวิธีการทางอิเล็กทรอนิกส์ ให้เสร็จสมบูรณ์ หากคำชี้แจงไม่เป็นที่รับฟังได้ กปภ. มีสิทธิที่จะไม่รับราคาของผู้มีสิทธิเสนอราคารายนั้น

๘.๗ ในกรณีที่ปรากฏข้อเท็จจริงภายหลังจากการประกวดราคาจ้างด้วยวิธีการทางอิเล็กทรอนิกส์ว่าผู้ประสงค์จะเสนอราคาที่ได้รับการคัดเลือกเป็นผู้มีสิทธิเสนอราคาที่มีผลประโยชน์ร่วมกันกับผู้มีสิทธิเสนอราคารายอื่น หรือเป็นผู้มีผลประโยชน์ร่วมกันระหว่างผู้มีสิทธิเสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือเป็นผู้มีสิทธิเสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑ จ.(๒) กปภ.มีอำนาจที่จะตัดรายชื่อผู้มีสิทธิเสนอราคาดังกล่าว และ กปภ.จะพิจารณาลงโทษผู้มีสิทธิเสนอราคารายนั้นเป็นผู้ทิ้งงานตามระเบียบของทางราชการ

**๙. การทำสัญญาจ้าง**

๙.๑ ผู้ชนะการประกวดราคาจ้างด้วยวิธีการทางอิเล็กทรอนิกส์ (ผู้รับจ้าง) จะต้องมาทำสัญญาจ้างตามแบบสัญญา ดังระบุในข้อ ๑ ญ. กับ กปภ. ภายใน ๑๕ (สิบห้า) วันนับจากวันที่ กปภ. แจ้งให้ทราบและจะต้องวางหลักประกันการปฏิบัติตามสัญญาเป็นจำนวนเงินในอัตราร้อยละ๕ (ห้าเปอร์เซ็นต์)ของวงเงินค่าจ้างทีประกวดราคาจ้างด้วยวิธีการทางอิเล็กทรอนิกส์ทั้งสัญญา โดยใช้หลักประกันอย่างใดอย่างหนึ่งดังนี้

(๑) เงินสด

(๒) เช็คที่ธนาคารสั่งจ่ายในนาม “การประปาส่วนภูมิภาค” โดยเป็นเช็คลงวันที่ที่ยื่นซองเอกสารข้อเสนอทางด้านเทคนิคหรือก่อนหน้านั้นไม่เกิน ๓ วันทำการของทางราชการ

(๓) หนังสือค้ำประกันของธนาคารในประเทศตามแบบหนังสือค้ำประกันดังระบุในข้อ ๑ ง. (๒)

(๔) หนังสือค้ำประกันของบริษัทเงินทุนหรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งเวียนให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ ๑ ง. (๒)

(๕) พันธบัตรรัฐบาลไทย

 หลักฐานการค้ำประกันนี้จะคืนให้โดยไม่มีดอกเบี้ยภายใน ๑๕ (สิบห้า) วัน หลังจากที่คู่สัญญาพ้นจากข้อผูกพันตามสัญญาจ้างแล้ว

๙.๒ ระยะเวลาของสัญญากำหนดไว้ 24 (ยี่สิบสี่)เดือน นับแต่วันเริ่มสัญญา โดย กปภ.สงวนสิทธิ์บอกเลิกสัญญาก่อนครบกำหนดระยะเวลาตามสัญญาได้ แต่ต้องบอกกล่าวให้ผู้รับจ้างทราบล่วงหน้าไม่น้อยกว่า ๙๐ (เก้าสิบ) วัน โดยผู้รับจ้างไม่มีสิทธิ์เรียกร้องค่าชดเชยและค่าเสียหายใด ๆ ทั้งสิ้น

-๑๑-

**๑๐. ค่าจ้างและการจ่ายเงิน**

กปภ. จะจ่ายเงินค่าจ้างลดน้ำสูญเสียให้แก่ผู้รับจ้างเป็นรายเดือน ตามผลงานที่ดำเนินการได้จริง โดยผู้รับจ้างจะต้องเสนอปริมาณงานและค่าจ้างให้ กปภ.หรือคณะกรรมการตรวจสอบและเห็นชอบก่อนดำเนินงานและเมื่อผู้รับจ้างประสงค์จะเบิกจ่ายค่าจ้างจากผู้ว่าจ้างหลังจากดำเนินงานแล้วเสร็จผู้รับจ้างจะต้องจัดทำรายละเอียดประกอบการเบิกจ่ายเงินให้ครบถ้วนทุกรายการเสนอ กปภ.หรือคณะกรรมการเพื่อตรวจสอบและให้ความเห็นชอบทุกครั้ง รายละเอียดตามที่กำหนดไว้ในหัวข้อ ก. ภาคผนวก ซ.

**๑๑. อัตราค่าปรับ**

ผู้ว่าจ้างจะคิดค่าปรับกรณีที่ผู้รับจ้างไม่สามารถดำเนินการลดน้ำสูญเสียได้ตามเป้าหมาย
ที่ผู้ว่าจ้างกำหนด (เป้าหมายเดือนที่ ๑๒ เดือนที่ ๑๘ และเดือนที่ ๒๔) โดยคิดอัตราค่าปรับในแต่ละเดือนเป้าหมายเป็นเงิน 1,177,๐๐๐ บาท (หนึ่งล้านหนึ่งแสนเจ็ดหมื่นเจ็ดพันบาทถ้วน) รวมภาษีมูลค่าเพิ่ม ต่ออัตราน้ำสูญเสียที่เพิ่มขึ้น ๑.๐๐ % ภายใต้เงื่อนไขที่ผู้ว่าจ้างกำหนด

**๑2. การรับประกันความชำรุดบกพร่อง**

ผู้ชนะการประกวดราคาจ้างด้วยวิธีการทางอิเล็กทรอนิกส์ที่ได้รับการพิจารณาให้เป็นผู้รับจ้างและได้ทำสัญญาจ้างกับ กปภ.แล้ว จะต้องรับประกันความชำรุดบกพร่องส่วนของงานก่อสร้างหรือติดตั้งเช่น งานเปลี่ยนท่อ และงานโยธาอื่น ๆ ที่เกิดขึ้นภายในระยะเวลาไม่น้อยกว่า ๒ (สอง) ปี นับถัดจากวันที่ผู้ว่าจ้างได้รับมอบงานดังกล่าวจากผู้รับจ้าง ซึ่งความชำรุดบกพร่องหรือความเสียหายนั้นเกิดจากความบกพร่องของผู้รับจ้างอันเกิดจากการใช้วัสดุที่ไม่ถูกต้อง หรือทำไว้ไม่เรียบร้อย หรือทำไม่ถูกต้องตามมาตรฐานแห่งหลักวิชา ผู้รับจ้างจะต้องรีบทำการแก้ไขให้เป็นที่เรียบร้อยโดยไม่ชักช้า โดยผู้ว่าจ้างไม่ต้องออกเงินใดๆ ในกรณีนี้ทั้งสิ้น หากผู้รับจ้างบิดพลิ้ว ไม่เริ่มดำเนินการดังกล่าวภายในกำหนด ๗ (เจ็ด)วัน นับแต่วันที่ได้รับแจ้งเป็นหนังสือจากผู้ว่าจ้าง หรือไม่ทำการแก้ไขให้ถูกต้องเรียบร้อยภายในเวลาอันสมควร ให้ผู้ว่าจ้างมีสิทธิที่จะทำการนั้นเอง หรือจ้างผู้อื่นให้ทำงานนั้น โดยผู้รับจ้างต้องเป็นผู้ออกค่าใช้จ่ายสำหรับการดำเนินการแก้ไขดังกล่าวให้เรียบร้อย

ในกรณีที่ผู้ว่าจ้างเห็นว่าเป็นกรณีเร่งด่วนจำเป็นต้องรีบทำการแก้ไขเหตุชำรุดบกพร่องหรือเสียหายตามวรรคแรกโดยเร็วและไม่อาจรอคอยให้ผู้รับจ้างมาทำการแก้ไขในระยะเวลาที่กำหนดในวรรคแรกได้ ผู้ว่าจ้างมีสิทธิเข้าจัดการแก้ไขเหตุชำรุดบกพร่องหรือเสียหายนั้นเอง หรือแจ้งให้ผู้อื่นทำการแก้ไขซ่อมแซมความชำรุดบกพร่องหรือเสียหาย โดยผู้รับจ้างต้องชำระค่าใช้จ่ายทั้งหมด

**๑3. การจ่ายเงินล่วงหน้า**

ผู้มีสิทธิเสนอราคามีสิทธิเสนอขอรับเงินล่วงหน้าในอัตราไม่เกินร้อยละ 15 ของราคาค่าจ้างส่วนที่เป็นงบลงทุนรวมภาษีมูลค่าเพิ่ม แต่ทั้งนี้จะต้องส่งมอบหลักประกันเงินล่วงหน้าเป็นพันธบัตรรัฐบาลไทย หรือหนังสือค้ำประกันของทางธนาคารภายในประเทศ ตามแบบดังระบุในข้อ 1 ง. (3) หรือหนังสือค้ำประกันของบริษัทเงินทุนหรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการต่างๆทราบแล้วโดยอนุโลมให้ใช้ตามแบบหนังสือค้ำประกันดังระบุในข้อ 1 ง. (3) ให้แก่ กปภ. ก่อนการชำระเงินล่วงหน้านั้น

 13.1 ผู้รับจ้างที่ประสงค์จะรับเงินล่วงหน้าต้องยื่นความจำนงกับ กปภ. ภายใน 60 วันนับถัดจากวันลงนามในสัญญา

 13.2 กปภ. จะหักเงินค่างานชดใช้เงินล่วงหน้าทุกครั้งที่มีการรับเงินงวด โดยหักเงินครั้งละ 20 % ของเงินค่าจ้างในส่วนที่เป็นงบลงทุน โดยเริ่มหักเงินตั้งแต่เงินค่างานงวดแรกเป็นต้นไป จนกว่าจะครบตามจำนวนเงินล่วงหน้าผู้รับจ้างได้รับไป

-๑๒-

13.3 ในกรณีที่มีการหักเงินชดใช้คืนตามข้อ 13.2 จนถึงงวดสุดท้ายแล้วยังไม่ครบจำนวนเงินล่วงหน้าที่ผู้รับจ้างขอรับไป กปภ. จะหักเงินส่วนที่ยังไม่ครบจำนวนนั้นทั้งหมดจากเงินค่างานงวดสุดท้ายและ/หรือจากหลักประกัน การเบิกเงินล่วงหน้า

**๑4. ข้อสงวนสิทธิ์ในการเสนอราคาและอื่น ๆ**

๑4.๑ เงินค่าจ้างสำหรับงานจ้างครั้งนี้ ได้มาจากเงินงบประมาณประจำปี ๒๕๕8-2559 งบประมาณแผนระยะยาว

 **การลงนามในสัญญาจะกระทำได้ต่อเมื่อ การประปาส่วนภูมิภาคเขต 4 ได้รับอนุมัติทางด้านการเงินเรียบร้อยแล้ว**

๑4.๒ เมื่อ กปภ. ได้คัดเลือกผู้มีสิทธิเสนอราคารายใด ให้เป็นผู้รับจ้าง และได้ตกลงจ้างตาม การประกวดราคาด้วยวิธีการทางอิเล็กทรอนิกส์แล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่และสามารถให้บริการรับ

ขนได้ตามที่รัฐมนตรีว่าการกระทรวงคมนาคมประกาศกำหนด ผู้มีสิทธิเสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมพาณิชยนาวี ดังนี้

(๑) แจ้งการสั่งหรือนำสิ่งของดังกล่าวเข้ามาจากต่างประเทศต่อ กรมเจ้าท่าภายใน ๗ (เจ็ด) วัน นับตั้งแต่วันที่ผู้รับจ้างสั่งหรือซื้อขายของมาจากต่างประเทศ เว้นแต่เป็นของที่รัฐมนตรีว่าการกระทรวงคมนาคม ประกาศยกเว้นให้บรรทุกโดยเรืออื่นได้

(๒) จัดการให้สิ่งของดังกล่าวบรรทุกโดยเรือไทยหรือเรือที่มีสิทธิเช่นเดียวกับเรือไทย จากต่างประเทศมายังประเทศไทย เว้นแต่จะได้รับอนุญาตจากกรมเจ้าท่า ให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรี ว่าการกระทรวงคมนาคมประกาศยกเว้นให้บรรทุกโดยเรืออื่น

(๓) ในกรณีที่ไม่ปฏิบัติตาม (๑) หรือ (๒) ผู้รับจ้างจะต้องรับผิดตามกฎหมายว่าด้วยการส่งเสริมการพาณิชยนาวี

๑4.๓ ผู้ประสงค์จะเสนอราคา ซึ่งได้ยื่นเอกสารประกวดราคาด้วยวิธีการทางอิเล็กทรอนิกส์ต่อกปภ.แล้ว จะถอนตัวออกจากการประกวดราคาฯ มิได้ และเมื่อได้รับการคัดเลือกให้เข้าเสนอราคาแล้วต้องเข้าร่วมเสนอราคาด้วยวิธีการทางอิเล็กทรอนิกส์ มิฉะนั้น กปภ.จะริบหลักประกันซองทันทีตามเงื่อนไขที่กำหนดในข้อ ๖.๖ (๑๑) และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งอาจพิจารณาให้เป็นผู้ทิ้งงานได้ หากมีพฤติกรรมเป็นการขัดขวางการแข่งขันราคาอย่างเป็นธรรม

๑4.๔ ผู้มีสิทธิเสนอราคาซึ่ง กปภ. ได้คัดเลือกแล้ว ไม่ไปทำสัญญาหรือข้อตกลงภายในเวลาที่ กปภ. กำหนดดังระบุไว้ในข้อ ๙. กปภ. จะริบหลักประกันซองหรือเรียกร้องจากผู้ออกหนังสือค้ำประกันซองทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงาน ตามระเบียบของทางราชการ

๑4.๕ กปภ. สงวนสิทธิ์ที่จะแก้ไขเพิ่มเติมเงื่อนไข หรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด (ถ้ามี)

-๑3-

๑4.๖ สัญญาหรือข้อตกลงที่ได้ลงนามแล้วจะแก้ไขเปลี่ยนแปลงมิได้ เว้นแต่การแก้ไขนั้นจะเป็นความจำเป็นโดยไม่ทำให้ กปภ. เสียประโยชน์หรือเป็นการแก้ไขเพื่อประโยชน์ของ กปภ. ซึ่งต้องพิสูจน์ให้เห็นและมีหลักฐานที่เชื่อถือได้

๑4.๗ ในกรณีที่ กปภ. ไม่สามารถลงนามในสัญญาตามเวลากำหนดและจำเป็นจะต้องเลื่อนออกไป จะไม่ถือว่าการเลื่อนเวลาลงนามในสัญญาของ กปภ. ผิดเงื่อนไข และไม่มีผลกระทบต่อสิทธิของ กปภ. แต่หากผู้มีสิทธิเสนอราคาที่ได้รับการคัดเลือกให้เป็นผู้รับจ้างไม่ไปทำสัญญา ภายในเวลาที่ขอเลื่อนไปนี้ จะถือเอาเหตุดังกล่าวเป็นข้ออ้างในการขอต่ออายุสัญญาออกไปมิได้

๑4.๘ กปภ.สงวนสิทธิ์ที่จะขยายหรือปรับปรุงระบบท่อที่มีอยู่เพื่อให้ได้ระบบท่อที่สมบูรณ์ ทางชลศาสตร์ของ กปภ.สาขาชุมพร ตลอดระยะเวลาตามสัญญา โดย กปภ.จะออกค่าใช้จ่ายในการดำเนินการเองทั้งหมด ทั้งนี้งบประมาณที่ใช้ในการนี้จะไม่เกี่ยวกับวงเงินค่าจ้างตามสัญญาแต่ประการใด

**๑5. การปฏิบัติตามกฎหมายและระบียบ**

ในระหว่างระยะเวลาดำเนินการตามสัญญาจ้าง 24 (ยี่สิบสี่)เดือน ผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้อย่างเคร่งครัด

การประปาส่วนภูมิภาค

 วันที่ ........... เดือน ................................. พ.ศ. ...................

**หนังสือแสดงเงื่อนไขการซื้อและการจ้างด้วยวิธีการทางอิเล็กทรอนิกส์**

 หนังสือแสดงเงื่อนไขนี้ เป็นหนังสือที่จัดทำขึ้นเป็น 3 ฝ่าย ระหว่าง การประปาส่วนภูมิภาคเขต 4

(ชื่อหน่วยงานที่จะจัดหาพัสดุ) โดย.............................................................................................ในฐานะประธานคณะกรรมการประกวดราคา ซึ่งต่อไปนี้ เรียกว่า “ผู้รับบริการ” โดย บริษัท กสท โทรคมนาคม จำกัด (มหาชน) (ชื่อบริษัทตลาดกลาง) ซึ่งต่อไปนี้เรียกว่า “ผู้ให้บริการตลาดกลางอิเล็กทรอนิกส์” ฝ่ายหนึ่ง และ...………………

………………………………………..……………(ระบุให้ชัดเจนว่าเป็นบริษัทจำกัด,บริษัทมหาชน,ห้างหุ้นส่วนจำกัด ฯลฯ)โดย..........................……….....………...........................ซึ่งต่อไปนี้เรียกว่า “ผู้มีสิทธิเสนอราคา” อีกฝ่ายหนึ่ง

 ทั้ง 3 ฝ่ายตกลงยินยอมรับเงื่อนไข และวิธีปฏิบัติในการเข้าร่วมประมูลด้วยระบบอิเล็กทรอนิกส์ ดังนี้

 **1. วัตถุประสงค์และขอบเขต**

 ผู้รับบริการประสงค์จะเปิดทำการประมูลด้วยระบบอิเล็กทรอนิกส์ตามรายละเอียดข้อกำหนดหรือประกาศของ การประปาส่วนภูมิภาคเขต 4 (ชื่อหน่วยงานที่จะจัดหาพัสดุ) เรื่อง ประกวดราคางานจ้างบริหารจัดการลดน้ำสูญเสีย กปภ.สาขาชุมพร เลขที่ กปภ.ข.4-........../..............ลงวันที่.......................……และผู้ให้บริการตลาดกลางอิเล็กทรอนิกส์ มีความประสงค์จะให้บริการระบบประมูลอิเล็กทรอนิกส์ โดยตกลงดำเนินการตามรายละเอียดกฎเกณฑ์ในการให้บริการตามระเบียบสำนักนายกรัฐมนตรีว่าด้วยการพัสดุด้วยวิธีการทางอิเล็กทรอนิกส์ พ.ศ. 2549

 และผู้ที่ได้รับแจ้งให้เป็นผู้มีสิทธิเสนอราคา ตามประกาศของ การประปาส่วนภูมิภาคเขต 4 (ชื่อหน่วยงานที่จะจัดหาพัสดุ) เรื่อง ประกวดราคางานจ้างบริหารจัดการลดน้ำสูญเสีย กปภ.สาขาชุมพร เลขที่ กปภ.ข.4-…......../…… ลงวันที่...........................จะต้องไปเสนอราคา ตามวัน เวลา และสถานที่ที่กำหนด และยินยอมปฏิบัติตามระเบียบ ฯ ข้างต้น

 **2. ข้อกำหนดอื่น**

 **2.1 หน้าที่ของผู้มีสิทธิเสนอราคา**

 2.1.1 ผู้มีสิทธิเสนอราคาจะต้องมาเสนอราคา ณ วัน เวลา และสถานที่ที่กำหนด โดยต้องส่งผู้แทนเข้าเสนอราคาไม่เกิน 3 คน และไม่สามารถเปลี่ยนหรือเพิ่มผู้แทนได้ แต่สามารถถอดถอนผู้แทนบางคนด้วยเหตุใดเหตุหนึ่งได้

 2.1.2 เมื่อการเสนอราคาทางอิเล็กทรอนิกส์เสร็จสิ้นแล้ว ผู้เสนอราคาคนใดคนหนึ่งของ

ผู้มีสิทธิเสนอราคาแต่ละรายที่มาลงทะเบียนเพื่อเข้าสู่กระบวนการเสนอราคา ลงนามยืนยันการเสนอราคาตามแบบ บก.๐๐8 ที่กรรมการประกวดราคานำมามอบให้ ณ ห้องเสนอราคาที่ผู้มีสิทธิเสนอราคาประจำอยู่ จึงจะสามารถออกจากห้องเสนอราคาได้

2.1.3 ผู้มีสิทธิเสนอราคาต้องทำการศึกษาประกาศการประกวดราคาของผู้รับบริการ และต้องปฏิบัติตามอย่างเคร่งครัด รวมทั้งต้องศึกษาและทำความเข้าใจในระบบและวิธีการเสนอราคาของผู้ให้บริการตลาดกลางอิเล็กทรอนิกส์ ที่แสดงไว้ในเว็บไซต์ [www.gprocurement.go.th](http://WWW.gprocurement.go.th/) และผู้มีสิทธิเสนอราคาต้องทำการทดลองวิธีการเสนอราคาก่อนถึงกำหนดวันเสนอราคาที่เว็บไซต์ของผู้ให้บริการตลาดกลางอิเล็กทรอนิกส์ในครั้งนี้

 2/ 2.2...................................

- 2 -

**2.2 การริบหลักประกันซองของผู้มีสิทธิเสนอราคา**

 ให้ผู้รับบริการริบหลักประกันซองของผู้มีสิทธิเสนอราคา ในอัตราร้อยละ ๒.๕ ของวงเงินที่จัดหา ในกรณีที่ผู้มีสิทธิเสนอราคากระทำผิดเงื่อนไข ดังนี้

 **๒.๒.1 ผู้มีสิทธิเสนอราคาไม่ส่งผู้แทนมาลงทะเบียนเพื่อเข้าสู่กระบวนการเสนอราคาตามวัน เวลาและสถานที่ที่กำหนด**

 **๒.๒.2 ผู้มีสิทธิเสนอราคาที่มาลงทะเบียนแล้วไม่เข้า LOG IN เข้าสู่ระบบ**

 **๒.๒.3 ผู้มีสิทธิเสนอราคา LOG IN แล้ว แต่ไม่มีการเสนอราคา หรือเสนอราคาผิดเงื่อนไขที่ กวพ.อ. กำหนด โดยการเสนอราคาสูงกว่า หรือเท่ากับราคาสูงสุดในการประกวดราคา ฯ หรือเสนอลดราคาขั้นต่ำ (Minimum Bid) แต่ละครั้งที่เสนอลดลงราคาน้อยกว่า 100,000.- บาท**

 **๒.๒.4 ผู้มีสิทธิเสนอราคาไม่ลงลายมือชื่อในแบบ บก.008 แบบยืนยันราคาสุดท้ายในการเสนอราคา**

**2.3 ค่าธรรมเนียมการประมูล ฯ**

 ผู้มีสิทธิเสนอราคาที่ได้รับการคัดเลือกจากผู้รับบริการให้เป็นผู้ชนะการเสนอราคา

ต้องจ่ายชำระค่าใช้จ่ายในการจัดการประมูล ฯ ให้กับผู้ให้บริการตลาดกลางอิเล็กทรอนิกส์ เป็นจำนวนเงิน

**ราคาที่ชนะการประมูล............................แต่ไม่เกิน..................**บาท (เงิน.........................) (รวมภาษีมูลค่าเพิ่มแล้ว) โดยจ่ายชำระงวดเดียวภายใน 30 วัน นับแต่ได้รับใบแจ้งหนี้จากผู้ให้บริการ

**2.๔ การอุทธรณ์การเสนอราคา**

 กรณีที่ผู้มีสิทธิเสนอราคาที่เข้าสู่กระบวนการเสนอราคาไม่เห็นด้วยกับผลการพิจารณาของหัวหน้าหน่วยงาน ให้อุทธรณ์ต่อคณะกรรมการว่าด้วยการพัสดุด้วยวิธีการทางอิเล็กทรอนิกส์ (กวพ.อ.) ภายใน 3 วันนับแต่วันที่ได้รับแจ้ง และ กวพ.อ.จะพิจารณาให้เสร็จภายใน 30 วัน ซึ่งในระหว่างนี้จะดำเนินการขั้นตอนต่อไปมิได้

 ทั้งนี้ หากผู้มีสิทธิเสนอราคาได้อุทธรณ์ในส่วนที่เกี่ยวข้องกับระบบหรือข้อมูลการเสนอราคาประมูลของผู้ให้บริการตลาดกลางอิเล็กทรอนิกส์ ผู้ให้บริการตลาดกลางอิเล็กทรอนิกส์จะนำส่งข้อมูลจากฐานข้อมูลกลางของเครื่องแม่ข่าย (Log file) และรายงานสรุปผลประมูลต่อผู้รับบริการเท่านั้น

**2.๕ การสงวนสิทธิ์ของผู้ให้บริการตลาดกลางอิเล็กทรอนิกส์**

 2.๕.1 ผู้มีสิทธิเสนอราคาที่ต้องการเสนอราคาในช่วงสุดท้ายของการประมูล ควรทำการเสนอราคาก่อนเวลาสิ้นสุดการประมูลอย่างน้อย 1 นาที ทั้งนี้เพื่อเป็นการเผื่อเวลาสำหรับการเดินทางของข้อมูลที่เข้าสู่ระบบ Server

 2.๕.2 จะถือเอาผลการเสนอราคา และเวลาที่แสดงในระบบฐานข้อมูลกลางจากเครื่องแม่ข่าย (Log file) เป็นหลักฐานแสดงการเสนอราคาเท่านั้น

 3/ ทั้ง ๓.........................................

- ๓ -

 ทั้ง 3 ฝ่าย ได้รับทราบและยินยอมปฏิบัติตามข้อความและเงื่อนไขทุกประการตามหนังสือฉบับนี้รวมถึงเอกสารที่เกี่ยวข้องทั้งหมด เช่น เอกสารประกวดราคา เป็นต้น จึงได้ลงนามพร้อมทั้งประทับตราบริษัท (ถ้ามี) ไว้เป็นหลักฐานในเอกสารฉบับนี้ และขอตอบรับการเข้าร่วมการประมูล ฯ ในวันและเวลาดังกล่าว

 ชื่อ.................................................................ผู้รับบริการ

 (................................................................)

 ตำแหน่ง ประธานคณะกรรมการประกวดราคา

 ชื่อ.......................................................................ผู้ให้บริการตลาดกลาง

 (...................................................................)

 ตำแหน่ง ...............................................................

 ชื่อ...........................................................................ผู้มีสิทธิเสนอราคา

 (........................................................................)

 ตำแหน่ง ....................................................................